****

**V I L J A N D I L I N N**

**LINNAVOLIKOGU**

**HARIDUSKOMISJONI**

**KOOSOLEKU PROTOKOLL**

Viljandi 19. juuni 2023 nr 1-9/23/18

Algus kell 16.00, lõpp kell 16.50

**Koosolekut juhatas** Juhan-Mart Salumäe

**Protokollis** Elika Kotsar

**Võtsid osa liikmed:** Marje Aavik, Margit Kirss (Teamsis), Griseldis Künnapuu (Teamsis), Harri Künnapuu, Allan Praats, Priit Pramann (Teamsis), Jaak Pihlak (Teamsis), Juhan-Mart Salumäe, Külli Salumäe, Lii Susi, Margit Suurmets (Teamsis)

**Puudus** Kati Kivja

**Koosolekul viibisid:** rahandusameti juhataja Kadri Kütt, pearaamatupidaja Anneli Rähn, finantsist Aili Soomuste, linnavolikogu liige Jane Särg (Teamsis), abilinnapea Tonio Tamra, linnapea Madis Timpson

Koosolek toimus füüsiliselt raekojas ja elektrooniliselt Microsoft Teamsi vahendusel.

Komisjon kinnitas päevakorra

**PÄEVAKORD:**

1. Viljandi linna 2022. aasta konsolideerimisgrupi majandusaasta aruande kinnitamine (2023/183)

2. Viljandi linna 2023. aasta I lisaeelarve (2023/189)

3. Viljandi linna avaliku ürituse korraldamise ja pidamise kord (2023/178-1), II lugemine

4. Projektitoetuste jagamine

**PÄEVAKORRAPUNKT NR 1**

**Viljandi linna 2022. aasta konsolideerimisgrupi majandusaasta aruande kinnitamine (2023/183)**

**KUULATI:**

A. Rähn tutvustas Viljandi linna 2022. aasta konsolideerimisgrupi majandusaasta aruannet.

Koosoleku juhataja küsis, kas keegi nõuab päevakorrapunkti hääletust. Hääletust ei nõutud.

**OTSUSTATI:**

Toetada eelnõu „Viljandi linna 2022. aasta konsolideerimisgrupi majandusaasta aruande kinnitamine (2023/183)“.

**PÄEVAKORRAPUNKT NR 2**

**Viljandi linna 2023. aasta I lisaeelarve (2023/189)**

**KUULATI:**

K. Kütt tutvustas Viljandi linna 2023. aasta I lisaeelarvet kogumahuga 1 564 544 eurot.

Koosoleku juhataja pani eelnõu hääletusele.

**Hääletati:**

10 poolt, 1 erapooletu, vastuhääli ei olnud.

**Tähelepanek:**

J.-M. Salumäe - Augustikuus võiks komisjon uurida, milliseid Erasmus-projekte Viljandi linna haridusasutustes hetkel ellu viiakse.

**OTSUSTATI:**

Toetada eelnõu „Viljandi linna 2023. aasta I lisaeelarve (2023/189)“.

**PÄEVAKORRAPUNKT NR 3**

**Viljandi linna avaliku ürituse korraldamise ja pidamise kord (2023/178-1), II lugemine**

**KUULATI:**

T. Tamra tutvustas komisjonile kahe lugemise vahel tehtud muudatusi.

Koosoleku juhataja küsis, kas keegi nõuab päevakorrapunkti hääletust. Hääletust ei nõutud.

**OTSUSTATI:**

Toetada eelnõu „Viljandi linna avaliku ürituse korraldamise ja pidamise kord (2023/178-1)“.

**PÄEVAKORRAPUNKT NR 4**

**Projektitoetuste jagamine**

Haridusvaldkonna kolmandas voorus on kokku viis taotlust, mille kogusumma on 4158 eurot. Jagada on kolmandas voorus 1375 eurot.

J.-M. Salumäe – Hariduskomisjoni esimehena sain enne komisjoni koosolekult V. Volmer-Martinsonilt info, et Viljandi Gümnaasiumil on antud hetkel kaks aruannet tähtajaks parandamata, seega ka kinnitamata. Toetuste kord ütleb, et toetust tohib määrata taotlejale, kellel on eelnevate toetuste aruanded nõuetekohaselt esitatud. Korra järgi neile projektitoetust määrata ei saa.

**Ettepanekud:**

H. Künnapuu – Vabanenud finantsilised vahendid (552 eurot) jagada teiste projektide vahel laiali.

L. Susi – Suunata 552 eurot, mis vabanes järgmisesse vooru.

Koosoleku juhataja pani ettepanekud konkureerivale hääletusele.

**Hääletati:**

Jagada 552 eurot teiste projektide vahel laiali - 4 poolthäält.

Suunata 552 eurot järgmisesse vooru – 6 poolthäält.

**Otsustati:**

Vabanenud 552 eurot suunata järgmisesse vooru.

Haridusvaldkonna projektid:

* MTÜ Tantsutsoon taotleb 750 eurot Tantsutsooni esimeseks kevadkontserdiks.

Komisjoni ettepanek eraldada 220 eurot.

Toetussumma kujunes komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest.

* Valguslapsed OÜ taotleb 750 eurot laste suvelaagriks.

Komisjoni liikmete hindamistöö tulemusena oli ettepanekute keskmine summa 184 eurot.

**Ettepanek:**

K. Salumäe – Ümardada see summa 200 euroni.

Komisjoni liikmed nõustusid ettepanekuga.

Komisjoni ettepanek eraldada 200 eurot.

* Mittetulundusühing Evestuudio taotleb 828 eurot osalemiseks rahvusvahelisel festivalil Indias.

Komisjoni ettepanek eraldada 130 eurot.

Toetussumma kujunes komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest.

Noorsootöövaldkonna kolmandas voorus esitati kaks taotlust, mille kogusumma 2043 eurot. Jagada on 2258 eurot.

Noorosootöö valdkonna Viljandi Gümnaasiumi projektiga lähtuti samast põhimõttest, mis hariduse projektide puhul. Viljandi Gümnaasiumi keskmine summa 308 eurot kanti järgmisesse taotlusvooru.

Noorsootöövaldkonna projekt:

* Spordiseiklused MTÜ taotleb 2043 eurot laste suvelaagriks.

Komisjoni liikmete hindamistöö tulemusena oli ettepanekute keskmine summa 1627 eurot.

**Ettepanek:**

L. Susi – Ettepanek suurendada seda summat 1700 euroni.

Komisjoni liikmed nõustusid ettepanekuga.

Komisjoni ettepanek eraldada 1700 eurot.

Koosoleku juhataja küsis, kas keegi nõuab nende kahe valdkonna osas hääletust. Hääletust ei nõutud.

**OTSUSTATI:**

1. Eraldada (haridusvaldkond):

|  |  |  |  |
| --- | --- | --- | --- |
| 1.1 | MTÜ Tantsutsoon | Tantsutsooni esimene kevadkontsert | 220 € |
| 1.2 | Valguslapsed OÜ | Laste suvelaager, juuni 2023 | 200 € |
| 1.3. | Mittetulundusühing Evestuudio | Osalemine rahvusvahelisel festivalil Indias | 130 € |

2. Eraldada (noorsootöövaldkond):

|  |  |  |  |
| --- | --- | --- | --- |
| 2.1 | Spordiseiklused MTÜ | Aerulaua lastelaagrid Viljandis (3 laagrit) | 1700 € |

(allkirjastatud digitaalselt) (allkirjastatud digitaalselt)

Juhan-Mart Salumäe Elika Kotsar

koosoleku juhataja protokollija